Indre Finnmark tingrett

Indre Finnmark tingrett (nordsamisk Sis-Finnmárkku diggegoddi) var frem til domstolsreformen i 2021 en førsteinstansdomstol under Hålogaland lagdømme som ble etablert i 2004. I 2021 ble den slått sammen med Øst-Finnmark tingrett til nye Indre og Østre Finnmark tingrett.

Tingretten lå i Tana bru i Finnmark og dekket kommunene Nesseby, Tana, Karasjok, Porsanger og Kautokeino med tilsammen  innbyggere pr. 1. januar 2010. Domstolen ledes av sorenskriver Inger Eline Eriksen Fjellgren fra 2023 og har i tillegg én dommerfullmektig.

Domstolen er den første hvor samiske språk kan brukes i både muntlig og skriftlig kommunikasjon med retten.St.meld. nr. 11 (2004–2005) Oversettelse og nedtegning til norsk besørges av retten der det er nødvendig. Rettsforhandlingene kan også skje på samisk dersom én av partene ber om dette og det skal da oppnevnes en tolk dersom noen av de som deltar i forhandlingene ikke forstår samisk.

 Referanser 

 Eksterne lenker 


Kategori:Tidligere myndigheter i Finnmark
Kategori:Tidligere tingretter i Norge
Kategori:Tanas historie
Kategori:Karasjoks historie
Kategori:Porsangers historie
Kategori:Kautokeinos historie
Kategori:Nessebys historie